Norwegian oplever mere end fire gange flere rejsebureaubookinger på langdistanceruterne | InsideFlyer DK
Norwegian oplever mere end fire gange flere rejsebureaubookinger på langdistanceruterne
Poster i 'PRESSEMEDDELELSER' oprettet af Nicki Lolk Sørensen, 23/10/15.
Norwegian - 2015-10-22 22:57 CEST
Siden Norwegian annoncerede et større samarbejde med Bravo Tours, Albatros Travel og Stjernegaard Rejser tilbage i april, har selskabet registeret et kæmpe boom i antallet af rejsebureaubookinger på langdistanceruterne. I perioden april til september i år har selskabet fået mere end fire gange så mange bookinger sammenlignet med samme periode sidste år. På et pressemøde i april lancerede Norwegian tre splinternye langdistanceruter fra Københavns Lufthavn. Samtidig præsenterede Norwegian et større samarbejde med Bravo Tours, Albatros Travel og Stjernegaard Rejser, som er tre af de største rejsebureauer i Danmark. Inden indgåelse af aftalerne havde rejsebureaubookingerne på Norwegians langdistanceruter ligget på et stabilt niveau, men nu melder flyselskabet om et decideret boom. I perioden april til september i år har Norwegian registreret mere end en firedobling i antallet af bookinger på langdistanceruterne sammenlignet med samme periode sidste år. I løbet af disse seks måneder har bureauerne nemlig lagt billet ind på mange tusinde pladser mod blot nogle hundrede sidste år.
”Vi oplever en meget stor interesse fra danske rejsebureauer for at lave aftaler med os på vores langdistanceruter. Siden annonceringen af samarbejdet med de tre store bureauer i april har vi fået mange tusinde nye bookinger, hvilket vi ser som stor cadeau til vores operation og endnu en blåstempling af vores langdistanceprodukt. Det viser, at tilliden til os er vokset i takt med, at regulariteten og punktligheden på operationen er fuldt på højde med andre aktører i branchen, ” siger Norwegians salgsdirektør Lars Sande.
”Vi er rigtig glade for det gode samarbejde vi har med Norwegian, der med sit nu store langrutenet tilbyder mange destinationer, som vores rejsende efterspørger. Derfor er vi sikre på, at vi sammen kan skabe mange gode resultater i fremtiden. Høj kvalitet og pålidelighed er helt afgørende for vores kunder, og med Norwegians stabile langdistanceoperation bestående af 787 Dreamlinere, verdens mest moderne passagerfly i drift i dag, er vi sikre på, at vores kunder får en behagelig rejse, ” siger Peder Hornshøj, administrerende direktør i Bravo Tours.
I dag flyver Norwegian direkte til New York, Los Angeles, Fort Lauderdale og Orlando. Fra november åbner selskabet ruter til Sankt Croix, Puerto Rico og Las Vegas, og fra maj kan danske passagerer flyve med Norwegian direkte til Boston.
Rejsebrev: Oplevelser i Nordkorea (DPRK) samt Air Koryo fra Pyongyang til Beijing	Sommeren 2016 bød for mit vedkommende til en rundrejse i Asien, med start i Doha, efterfølgende af Japan, Sydkorea, Beijing og Nordkorea. De… Læs mere	18/10/2016	by Nicolai Idél	Bulgarien – et billigt og alternativt rejsemål	18/10/2016	by alexanderln	Rejsebrev: Med SAS til San Francisco i deres Business Class (mange billeder)	16/10/2016	by Henrik Olsen	Anmeldelse: Rival Hotel i Stockholm	16/10/2016	by Carl Erik Larsen	Anmeldelse af Park Inn By Radisson Budapest	12/10/2016	by Nicolai Idél	Rejse Deals
SAS: Se de første billeder af den nye kortrutekabine i den nye Airbus A320neo	25/10/2016	by Henrik Olsen	Arbejdsnedlæggelser hos KLM fortsætter	25/10/2016	by Erwin Lansing	© Ophavsret 2016 - InsideFlyer DK